**Službenik za informiranje – uvodna uputa**

**Pravo na pristup informacijama i ponovnu uporabu informacija koje posjeduje, raspolaže ili nadzire GKP ČAKOM d.o.o. uređeno je Zakonom o pravu na pristup informacijama (Narodne novine broj 25/13, 85/15)**. Zakonom se propisuju načela prava na pristup informacijama, obaveze tijela javne vlasti, ograničenja prava na pristup informacijama, postupak ostvarivanja prava na pristup informacijama, ponovna uporaba informacija i drugo. Cilj Zakona o pravu na pristup informacijama je omogućiti i osigurati ostvarivanje Ustavom Republike Hrvatske zajamčenog prava na pristup informacijama, kao i na ponovnu uporabu informacija fizičkim i pravnim osobama putem otvorenosti i javnosti djelovanja tijela javne vlasti.

Pravo na informaciju u GKP ČAKOM d.o.o. ostvaruje se podnošenjem zahtjeva. Ukoliko se zahtjev podnosi pismenim putem potrebno je ispuniti obrazac Zahtjev na pristup informacijama koji se šalje na adresu GKP ČAKOM d.o.o. Mihovljanska 10, Mihovljan, 40000 Čakovec i/ili šalje na e-mail adresu cakom@cakom.hr i/ili donosi osobno i predaje na urudžbeni zapisnik GKP ČAKOM d.o.o. Mihovljanska 10, Mihovljan, 40000 Čakovec, radnim danom od 6:45 do 14:45.

Prilikom podnošenja zahtjeva nije potrebno platiti nikakvu pristojbu.

GKP ČAKOM d.o.o. ima pravo na naknadu stvarnih materijalnih troškova koji nastanu pružanjem informacije korisniku prava na pristup informacijama i ponovnu uporabu informacija, kao i na naknadu troškova dostave tražene informacije, koja se naplaćuje sukladno Kriterijima za određivanje visine naknade stvarnih materijalnih troškova i troškova dostave informacije (Narodne novine broj 12/14, 15/14).

Za **Službenika za informiranje** sukladno Odluci Direktora imenovana je **Snježana Tkalčec Avirović, mag.iur.** koja je zaposlena na radnom mjestu Rukovoditelj zajedničkih poslova.

**GKP ČAKOM d.o.o.**